У Вікіпедыі ёсць артыкулы пра іншых асоб з прозвішчам Лопес.
**Максімілія́на Гасто́н Ло́пес** (ісп.: Maximiliano Gastón López; нар. 3 красавіка 1984, Буэнас-Айрэс, Аргенціна) — аргенцінскі футбаліст, нападнік.

Лопес мае падвойнае аргенцінскае і італьянскае грамадзянства.

Клубная кар’ера
---------------

Кар’еру пачаў у 1997 у структуры «Рывер Плэйт». 19 жніўня 2001, у 17-гадовым узросце, дэбютаваў у дарослым клубе. У яго складзе правёў 60 матчаў, забіў каля 20 галоў, станавіўся чэмпіёнам у 2002, 2003 і 2004 гадах.

У студзені 2005 Максі Лопес перайшоў у іспанскую «Барселону» за 6,2 мільёны еўра. У сваім дэбютным матчы ў Лізе чэмпіёнаў 23 лютага 2005 ён выйшаў на замену ў другім тайме і праз 4 хвіліны зраўняў лік у матчы з «Чэлсі». Аднак у асноўным складзе клуба Лопес не здолеў замацавацца, у сезоне 2006/07 быў аддадзены ў арэнду ў «Мальёрку», а ўлетку 2007 года быў прададзены ў «Маскву» за 2 мільёны еўра.

У расійскім клубе Максі Лопес згуляў 22 матчы і забіў 9 галоў, перш чым 13 лютага 2009 года быў аддадзены ў арэнду ў бразільскі «Грэміу».

20 студзеня 2010 года Лопес перайшоў у «Катанію», клуб італьянскай Серыі A. У гэтым сезоне форвард забіў 12 галоў у 17 матчах. У сезоне 2010/11 Лопес забіў толькі 8 мячоў, аднак стаў найлепшым форвардам у складзе «Катаніі». 27 студзеня 2012 года ён перайшоў у «Мілан» на ўмовах арэнды.

Пасля сканчэння арэнды ў «Мілане» Максі Лопес вярнуўся ў «Катанію» і 11 ліпеня быў аддадзены ў арэнду «Сампдорыі» да канца сезона. Сезон 2013/14 пачаў у «Катаніі», а 28 студзеня 2014 года ізноў быў аддадзены ў арэнду «Сампдорыі».

30 чэрвеня 2014 года нападнік падпісаў гадавы кантракт з клубам «К’ева». У студзені 2015 года перайшоў у «Тарына». 31 жніўня 2017 года стаў іграком «Удзінезэ», пакінуў яго па заканчэнні сезона 2017/18. У ліпені 2018 года далучыўся да бразільскага клуба «Васка да Гама».

У жніўні 2019 вярнуўся ў Італію, стаўшы ігрком клуба «Кратонэ». У сезоне 2020/21 выступаў у Серыі C за «Самбенедэтэзэ», пасля чаго завяршыў прафесійную кар’еру.

Міжнародная кар’ера
-------------------

Максі Лопес абараняў колеры зборных Аргенціны да 15, 17 і 20 гадоў, браў удзел у Паўднёваамерыканскім моладзевым чэмпіянаце 2003 года. Ён мае падвойнае аргенцінска-італьянскае грамадзянства.

Дасягненні
----------

**«Рывер Плейт»**:

* Чэмпіён Аргенціны (3): 2002, 2003, 2004

**«Барселона»**:

* Чэмпіён Іспаніі (2): 2005, 2006
* Уладальнік Суперкубка Іспаніі (1): 2005
* Пераможца Лігі чэмпіёнаў (1): 2006

Зноскі
------

1. ↑  Maxi López // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  Maxi López // FBref.com<a href='https://wikidata.org/wiki/Track:Q56239490'></a>
3. ↑  Milito To Be Checked in Passport Scandal (англ.).  goal.com (15 ліпеня 2009). Праверана 1 лістапада 2009.
4. ↑  *Hunter, Graham*. Substitute López turns the tide **(нявызн.)**. *UEFA* (24 лютага 2005).
5. ↑  Maxi Lopéz is officially presented **(нявызн.)**(недаступная спасылка).  Grêmio Foot-Ball Porto Alegrense (17 лютага 2009). Архівавана з першакрыніцы 29 верасня 2011. Праверана 20 студзеня 2010.
6. ↑  Tevez, Maxi want Milan at any cost **(нявызн.)**.  Football Italia (26 студзеня 2012).
7. ↑  Sampdoria snap up Lopez on loan(недаступная спасылка); *ESPN Soccernet*, 11 July 2012.
8. ↑  Макси Лопес перешел в клуб Серии Б «Кротоне». by.tribuna.com.

Спасылкі
--------

* Лагатып Вікісховішча На Вікісховішчы ёсць медыяфайлы па тэме Максі Лопес

|  |  |
| --- | --- |
| ⚙️   Тэматычныя сайты | AS.com · BDFA · BDFutbol · by.tribuna.com · ESPNFC.com · FBref.com · FootballDatabase.eu · FootballFacts.ru · Fussballdaten.de · Kicker.de · L’Équipe · Soccerway · playmarkerstats.com (ігрок) · Transfermarkt (ігрок) · worldfootball.net (ігрок) · РПЛ (ігрок) · УЕФА |